Siguranța înainte de toate!

la Școala Gimnazială ,,Simion Bărnuțiu” Blaj – Tiur

Miercuri, 15 februarie 2017, la Școala Gimnazială ,,Simion Bărnuțiu” din Tiur s-a desfășurat activitatea sub genericul ,,Siguranța înainte de toate!”.

Coordonată de consilierul educativ – prof. Marcu Nicoleta Ioana, directorul unității – prof. Zehan Platon Ana, prof. Vinczeller Ștefan, prof. înv. primar Bîrlea Aurelia Cristina, prof. înv. primar Haidu Flavia Maria și înst. Pastușec Maria Alina, în colaborare cu agent șef principal – Morariu Teodor Florin și agent șef principal – Lőw Radu Iosif din cadrul Poliției Municipiului Blaj, Biroul – Ordine Publică, Compartimentul – Proximitate, activitatea a marcat două evenimente semnificative ale lunii februarie: **7 februarie –** ***Ziua siguranței pe Internet***, respectiv **11 februarie –** ***Ziua Europeană a apelului unic 112*** și a avut ca scop promovarea utilizării într-un mod mai sigur și mai responsabil a tehnologiei online și a telefoanelor mobile și educarea comportamentului civic prin promovarea importanței numărului unic de urgență 112.

Activitățile – realizarea unui panou tematic, discuțiile cu reprezentanții Poliției de Proximitate, informările statistice de pe site-uri oficiale și aplicarea unui chestionar – au vizat conștientizarea pericolelor pe care le poate genera socializarea în rețelele sociale online, implementarea unei atitudini pozitive și responsabile a copiilor față de Internet și responsabilizarea în situații care pot periclita viața, integritatea sau sănătatea cetățeanului, ordinea publică, proprietatea publică sau privată ori mediul.

Consilier educativ,

Prof. Marcu Nicoleta Ioana